На основу чл. 26. став 1. тачка 4 Закона о јавној својини („Службени гласник РС“, број 72/11, 88/13, 105/2014, 104/2016-др.пропис, 108/2016, 113/2017, 95/2018 и 153/2020), на основу члана 19. Члана Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Службени гласник РС”, брoj 16/2018), на основу члана 9. и члана 11. Одлуке о прибављању и располагању стварима у јавној својини Општине Ражањ (Службени лист општине Ражањ”12/18”),Одлуке о отуђењу непокретности бр.46-42/23-11 од 18.05.2023.године, Комисија за спровођење поступка отуђења непокретности из јавне својине општине Ражањ путем прикупљања писмених понуда формирана Решењем бр.46-43/23-11 од 18.05.2023.године објављује:

**ОГЛАС**

**о спровођењу поступка прикупљања писаних понуда за отуђење непокретности**

**из јавне својине Општине Ражањ**

1. **Назив продавца:** Општина ржањ, Трг Светог Саве 33, 37215 Ражањ
2. **Начин отуђења непокретности**: Непокретности се отуђују у поступку прикупљања писаних понуда.
3. **Опис непокретности и почетна цена по којој се отуђују из јавне својине:**
4. породична стамбена зграда бр. 2, потес/улица „Голо Брдо“, која се налази на кат. пар. бр. 3215, укупне површине 98 м2, уписана у лист непокретности бр. 2062 КО Брачин, по почетној купопродајној цени од **1.000,00 евра**, утврђеној од стране лиценцираног проценитеља.
5. **Рок плаћања:**

Рок за плаћање купопродајне цене јесте 15 дана од дана достављања Решења о отуђењу, а најкасније до залључења Уговора о купопродаји.

1. **Критеријум за избор најповољнијег понуђача:**

Основни критеријум за избор најповољнијег понуђача јесте висина понуђене купопродајне цене.

Почетна цена по којој се непокретности из тачке 3. овог Огласа отуђују утврђена је у износу од 100% од почетне процењене вредности непокретности коју је утврдио лиценцирани проценитељ.

Коначна купопродајна цена непокретности биће утврђена након спроведеног поступка прикупљања писаних понуда и уплаћује се у динарској противредности, према средњем курсу Народне банке Србије на дан уплате.

У случају да два или више понуђача понуде исту купопродајну цену, понуђачи ће писан путем дати нову понуђану цену, у затвореној коверти на дан отварања.

1. **Висина и начин полагања депозита:**

Депозит за учешће у поступку прикупљања писмених понуда износи 10% од почетне купопродајне цене непокретности из тачке 3. овог огласа, у динарској противвредности према званичном средњем курсу Народне банке Србије на дан уплате депозита и уплаћује се најкасније до истека рока за подношење пријаве/понуде, на рачун бр.**840-841151843-84, модел 97, позив на број 28-088, Општина Ражањ**

Депозит се задржава:

1.Уколико заинтересовано лице уплати депозит а не поднесе понуду;

2.Уколико заинтересованолице одустане од своје понуде ;

3.Уколико понуђач чија понуда најповољнија, у року од 30 дана од доношења решења о отуђењу не закључи Уговор.

4.Уколико најповољнији понуђач не уплати целокупну купопродајну цену у року од 15 дана од дана достављања решења о отуђењу.

1. **Рок за повраћај депозита учесницима који нису успели у поступку прикупљања писаних понуда:**

Учесницима који нису успели у поступку прикупљања писмених понуда депозит се враћа у року од 15 дана од дана отварања понуда.

1. **Обавезан садржај понуде и исправе које је потребно доставити уз понуду:**

***Понуда правног лица*** мора да садржи следеће податке: назив, седиште и број телефона и мора да је потпише овлашћено лице. Уз понуду, правно лице прилаже извод из регистра привредних субјеката с подацима за то правно лице и потврду о пореском идентификационом броју.

***Понуда физичког лица*** мора да садржи следеће податке: име и презиме, адресу, број личне карте и број телефона и мора бити потписана, а ако је то лице ***предузетник*** – уз понуду прилаже се извод из регистра привредних субјеката или потврда о томе да је предузетник уписан у одговарајући регистар.

Понуда мора да садржи:

**\* прецизно наведену непокретност на коју се понуда односи;**

**\*потврду о обиласку локације;**

**\* износ понуђене цене, који је исти или већи од почетног износа утврђеног огласом;**

**\* изјаву подносиоца пријаве да прихвата све услове из јавног огласа;**

**\* доказ о уплати депозита;**

**\*** **оверено овлашћење за заступање(ако постоји),**

Понуда је непотпуна ако не садржи све податке предвиђене овим огласом или су подаци дати супротно објављеном огласу.

Учесник уз понуду мора да достави назив своје пословне банке и број жиро рачуна на који се може извршити повраћај депозита, у случају да не буде изабран као најповољнији.

Оглас ће бити објављен у часопису „Вечерње новости“ и интернет страници Општине Ражањ.

Обрасци потребни за пријаву на оглас објављени су на интернет страници Општине Ражањ.

1. **Адреса за достављање понуде:**

Понуде се достављају на следећу адресу:

Општина Ражањ, Трг Светог Саве 33, 37215 Ражањ

Комисија за спровођење поступка отуђења непокретности из јавне својине општине Ражањ путем прикупљања писаних понуда

– НЕ ОТВАРАТИ

Понуда се доставља у затвореној коверти, с видљивом назнаком на који се оглас односи и ко је подносилац понуде.

1. **Место и време увида у документацију и обилазак локације на којој се непокретност која се отуђује налази :**

 Свако заинтересовано лице може извршити увид у документацију у вези са предметном непокретности и извршити обилазак исте сваког радног дана, по претходној најави, и то дан раније на телефон: 037/3841-174, локал 16. Особа за контакт Ивана Пејовић.

 Увид у документацију и обилазак локације могуће је извршити све до дана одржавања јавне продаје односно отварања писаних понуда/пријава.

**Рок за подношење понуде:**

 Понуде се достављају до 21. јуна 2023. године до 15,00 часова.

Разматраће се само пријаве коју су пристигле до истека рока за њихово подношење, безобзира када су послате поштом.

1. **Место и време одржавања отварања понуда:**

Јавно отварање приспелих понуда одржаће се 22. јуна 2023. године у 12,00 часова, у малој сали , на другом спрату

 Општинске управе општине Ражањ, Трг Светог Саве 33, 37215 Ражањ

1. **Обавештења:**

Непокретности се отуђују у виђеном стању, без права купца на накнадне рекламације.

Сва заинтересована лица могу разгледати непокретности које су предмет отуђења, али је достављање Потврде о обиласку локације уз пријаву обавезно.

Подносиоци неблаговремене, односно непотпуне понуде, као и они који нису уплатили депозит неће моћи да учествују у поступку прикупљања писмених понуда.

Трошкови овере уговора о купопродаји, као и сви други трошкови који настану у вези са отуђењем предметних непокретности, падају на терет купца.

ПРЕДСЕДНИК КОМИСИЈЕ

Ивана Пејовић